Boling (basa Inggris: "bowling"), iku sawijining ulah raga utawa dolanan kang dimainaké kanthi cara ngglindhingaké bal nganggo tangan. Bal boling diglindingaké kanggo ngrubuhake pin kang cacahé sepuluh. Pin mau ditata dadi wujud segitelu yèn dideleng saka ndhuwur. Nalika kabèh pin dirubuhaké kanthi ngglindhingké bal kaping pisan iku diarani "strike". Nalika pin ora bisa durubuhak sapisan dadi, banjur diwènèhi kasempetan manèh kanggo ngrubuhaké pin kang kasisa. Nalika pin bisa dirubuhaké ana ing glindhingan bal kang kapindho dijenengi "spare". Nalika wis glindhingan kaping pindho isih ana pin kang durung rubuh dijenengi "open frame" ("missed") kang nentokake kanggo pètungan angka ana ing saben game. Pin banjur ditata manèh kaya pisanan kanggi miwiti frame sabanjuré.